b'\n_START_ARTICLE_\n\xc3\x96skid\xc3\xb6\xc3\xb6l\n_START_SECTION_\nToimituskunta\n_START_PARAGRAPH_\nToimituskunta vaihtelee, koska lehte\xc3\xa4 julkaistaan osittain lukijoiden kirjoittamilla jutuilla. P\xc3\xa4\xc3\xa4toimittajana on lehden perustamisesta asti toiminut pseudonyymi Joona \xc3\x96skid\xc3\xb6\xc3\xb6l , joka my\xc3\xb6s keksi nimen kyseiselle lehdelle. Muuta toimitusta ovat lehden p\xc3\xa4\xc3\xa4asiassa kokoavat ja valtaosan teksteist\xc3\xa4 kirjoittavat Petja ja Mikko \xc3\x96skid\xc3\xb6\xc3\xb6l.\n_START_SECTION_\n\xc3\x96skid\xc3\xb6\xc3\xb6l-Rock\n_START_PARAGRAPH_\nLehden nimiss\xc3\xa4 j\xc3\xa4rjestettiin kes\xc3\xa4ll\xc3\xa4 2006 \xc3\x96skid\xc3\xb6\xc3\xb6l-Rock-niminen ilmaiskonsertti yhteisty\xc3\xb6ss\xc3\xa4 Lasten ja nuorten kulttuurikeskus ARX:n kanssa. Konsertti j\xc3\xa4rjestettiin H\xc3\xa4meenlinnan torin lavalla 7. hein\xc3\xa4kuuta 2006. Tapahtumassa esiintyiv\xc3\xa4t: Black Of All Label, Shitsnackers, Polluted, Blind ja Necropedosodom.'